L 163/42 Den Europæiske Unions Tidende 24.6.2008 KOMMISSIONENS BESLUTNING af 17. juni 2008 om ændring af beslutning 1999/217/EF for så vidt angår listen over aromastoffer, som anvendes i eller på levnedsmidler (meddelt under nummer K(2008) 2336) (EØS-relevant tekst) (2008/478/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Europa-Parlamentets og Rådets forordning (EF) nr. 2232/96 af 28. oktober 1996 om fastlæggelse af en fællesskabsprocedure for aromastoffer, som anvendes eller er bestemt til anvendelse i eller på levnedsmidler (!), særlig artikel 4, stk. 3, og ud fra følgende betragtninger: (1) — Iforordning (EF) nr. 2232/96 er der fastsat en procedure for opstilling af regler vedrørende aromastoffer, som anvendes eller er bestemt til anvendelse i eller på levneds- midler. Ifølge forordningen skal der vedtages en liste over aromastoffer »listen«), efter at medlemsstaterne har meddelt en liste over de aromastoffer, som kan anvendes i eller på levnedsmidler, som markedsføres på deres område, og efter Kommissionens gennemgang af medde- lelserne. Denne liste blev vedtaget ved Kommissionens beslutning 1999/217/EF Ø). (2) — Forordning (EF) nr. 2232/96 foreskriver endvidere, at der skal indføres et program til evaluering af aromastoffer for at kontrollere, om de opfylder de generelle anvendelses- kriterier for aromastoffer i bilaget til forordningen. (3) Den Europæiske Fødevaresikkerhedsautoritet konklude- rede i sin udtalelse af 29. november 2007 om alifatiske og aromatiske hydrocarboner, at 2-methylbuta-1,3-dien (FL-nr. 01 049) udviste genotoksisk potentiale in vivo og carcinogene virkninger hos forsøgsdyr. Brugen heraf som aromastof i fødevarer kan derfor ikke accepteres, da det ikke er i overensstemmelse med de generelle anven- delseskriterier for aromastoffer, der er fastsat i bilaget til forordning (EF) nr. 2232/96. Stoffet bør derfor udgå af listen. (4) — Beslutning 1999/217/EF bør ændres i overensstemmelse hermed. (5) Foranstaltningerne i denne beslutning er i overensstem- melse med udtalelse fra Den Stående Komité for Fødeva- rekæden og Dyresundhed — VEDTAGET FØLGENDE BESLUTNING: Artikel 1 I del A i bilaget til beslutning 1999/217/EF udgår rækken i tabellen vedrørende stoffet med FL-nummer 01 049 (2-methyl- buta-1,3-dien). Artikel 2 Denne beslutning er rettet til medlemsstaterne. Udfærdiget i Bruxelles, den 17. juni 2008. På Kommissionens vegne Androulla VASSILIOU Medlem af Kommissionen (1) EFT L 299 af 23.11.1996, s. 1. Ændret ved forordning (EF) nr. 1882/2003 (EUT L 284 af 31.10.2003, s. 1). (?) EFT L 84 af 27.3.1999, s. 1. Senest ændret ved beslutning 2006/252/EF (EUT L 91 af 29.3.2006, s. 48).